《孟中丞望之觞予于顾华玉息园一首》
明代·黄省曾

金罍命酒息园同，玉麈高谈意气雄。倚宅青山藏帝郭，抱檐珠气挂灵空。

真惭野鹤能依凤，解使林驹不避骢。仲举礼先徐孺子，登车羡汝古人风。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。